

Ezermalas iela 10, Rīga, LV-1014; tālr. 67209786; e-pasts [pasts@koledza.vp.gov.lv](mailto:pasts@koledza.vp.gov.lv); [www.policijas.koledza.gov.lv](http://www.policijas.koledza.gov.lv)

**IEKŠĒJIE NOTEIKUMI**

Rīgā

|  |  |
| --- | --- |
| 12.06.2025 | Nr. 1.4-10 |

**Grozījumi Valsts policijas koledžas 2024. gada 28.novembra iekšējos noteikumos Nr. 16 “****Uzņemšanas noteikumi Valsts policijas koledžā**

**2025./2026. studiju (mācību) gadam”**

APSTIPRINĀTI

Valsts policijas koledžas domes

29.05.2025. sēdē, protokols Nr.4

Izdoti saskaņā ar Augstskolu likuma

46.panta otro daļu un Valsts pārvaldes

iekārtas likuma 72. panta pirmās daļas 2. punktu

Izdarīt Valsts policijas koledžas 2024. gada 28. novembra iekšējos noteikumos Nr. 16 “Uzņemšanas noteikumi Valsts policijas koledžā 2025./2026. studiju (mācību) gadam” šādus grozījumus:

1. Izteikt 2.1. apakšpunktu šādā redakcijā:

“2.1. uzņemšanu pilna laika klātienes (150 ECTS kredītpunktu apmērā personām ar vidējo izglītību un 120 ECTS kredītpunktu apmērā personām ar Valsts policijas jaunākā inspektora kvalifikāciju) un nepilna laika neklātienes (120 ECTS kredītpunktu apmērā personām ar Valsts policijas jaunākā inspektora kvalifikāciju) studijām studiju programmā (konsorcija “Iekšējās drošības akadēmija” ietvaros), kas dod iespēju iegūt piektā līmeņa profesionālo kvalifikāciju – Valsts policijas jaunākais virsnieks.”

1. Izteikt 10. punktu šādā redakcijā:

“10. Reģistrēšanās uzņemšanai izglītības programmās notiek, reflektantam un amatpersonai aizpildot elektronisko pieteikumu Izglītības procesa administrēšanas sistēmā, kuru Koledža publicē Koledžas tīmekļvietnē ne vēlāk kā mēnesi pirms iestājpārbaudījumu norises, pievienojot šo iekšējo noteikumu 11.2., 11.3., 11.4., 11.5., 11.6., 11.7.,11.8. un 11.9. apakšpunktos minēto dokumentu elektroniskās kopijas un elektroniskos dokumentus.”

1. Papildināt ar 11.9. apakšpunktu šādā redakcijā:

“11.9. apliecība par Koledžas neformālās izglītības programmas ”Sagatavošanas kursi iestājpārbaudījumiem Valsts policijas koledžā” apguvi.”

1. Papildināt ar 21.5. apakšpunktu šādā redakcijā:

“21.5. absolvēta Pulkveža Oskara Kalpaka profesionālās vidusskolas vispārējās vidējās izglītības programma.”

1. Izteikt 22. punktu šādā redakcijā:

“22. Ārpus konkursa uzņem tos reflektantus, kuri apguvuši vispārējās vidējās izglītības programmu ar profesionālās izglītības novirzienu „Policijas darbs” un kuri apguvuši Koledžas neformālās izglītības programmu “Sagatavošanas kursi iestājpārbaudījumiem Valsts policijas koledžā”, obligāti norādot šo informāciju pieteikumā, iesniegumā un reflektanta anketā.”

1. Izteikt 23. punkta tabulu šādā redakcijā:

|  |  |  |  |  |  |  |  |
| --- | --- | --- | --- | --- | --- | --- | --- |
| CE vērtējums (%), ja eksāmens kārtots 2023.gadā vai vēlāk **augstākā** mācību satura apguves līmenī | CE vērtējums (%), ja eksāmens kārtots **optimālā** mācību satura apguves līmenī | CE vērtējums (%), ja eksāmens kārtots **vispārīgā** mācību satura apguves līmenī | CE vērtējums, ja eksāmens kārtots laikā no 2013. gada līdz 2022. gadam | CE vērtējums, ja eksāmens kārtots līdz 2012.gadam | Vērtējums 10 ballu sistēmā | Vērtējums 5 ballu sistēmā | Punkti |
| 80-100 |  |  |  |  |  |  | 5 |
| 65-79 | 85-100 |  | 85-100 | A | 10 vai 9 |  | 4 |
| 50-64 | 66-84 | 99-100 | 66-84 | B | 8 | 5 | 3 |
| 36-49 | 48-65 | 71-98 | 48-65 | C | 7 |  | 2 |
| 21-35 | 28-47 | 41-70 | 28-47 | D | 6 | 4 | 1 |
| 10-20 | 13-27 | 20- 40 | 13-27 | E | 5 vai 4 | 3 | 0 |

1. Izteikt 29. punktu šādā redakcijā:

“29. Reflektants, kurš ir sekmīgi nokārtojis iekšējo noteikumu 31.2. apakšpunktā noteikto iestājpārbaudījumu vai ir sekmīgi apguvis Koledžas neformālās izglītības programmu “Sagatavošanas kursi iestājpārbaudījumiem Valsts policijas koledžā” un saņēmis apliecību, tiek virzīts nosūtīšanai uz medicīnisko komisiju. Reflektantam, kurš sekmīgi apguvis Koledžas neformālās izglītības programmu “Sagatavošanas kursi iestājpārbaudījumiem Valsts policijas koledžā” uzņemšanas protokolā tiek fiksēti iestājpārbaudījumu rezultāti, kas iegūti 2025. gada 14. jūnijā.”

Saskaņots ar Valsts policiju 29.04.2025. (atzinums Nr. 20/CAnos/29555).

Direktors D. Homenko

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Sanita Rinkmane, 28601228

[sanita.rinkmane@koledza.vp.gov.lv](mailto:sanita.rinkmane@koledza.vp.gov.lv)

Santa Reksce, 67209793

[santa.reksce@koledza.vp.gov.lv](mailto:santa.reksce@koledza.vp.gov.lv)

NOSŪTĪŠANAS UZDEVUMS:

VPK Direktora vietnieks SM

VPK Direktora vietnieks DA

VPK FVN

VPK IKN

VPK HK

VPK TZK

VPK PTK

VPK SK

VPK KN

VPK KAMC

VPK PVN

VPK AN

VPK KinN

VPK B

VPK IMC

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU